**Հ Ի Մ Ն Ա Վ Ո Ր ՈՒ Մ**

**Հայաստանի Հանրապետության կառավարության ՀՀ կառավարության 2014 թվականի դեկտեմբերի 25-ի նիստի թիվ 54 արձանագրային որոշման մեջ փոփոխություններ կատարելու մասին >> արձանագրային որոշման նախագծի վերաբերյալ**

ՀՀ կառավարության 25.12.2014թ. N54 արձանագրային որոշմամբ հաստատված է Հայաստանի Հանրապետության ընդհանուր օգտագործման  պետական ավտոմոբիլային ճանապարհների տնտեսական, ռազմավարական, սոցիալական և տարածք­նե­րի համաչափ զարգացման չափորոշիչների վրա հիմնված ճանա­պարհ­ների պահպանման և զարգաց­ման առաջնահերթությունների որոշման կարգը:

Ճանապարհների պահպանման և զարգաց­ման առաջնահերթությունների որոշման կարգը վերանայվել է «Ենթակառուց­վածքների կայունության աջակցության ծրագիր – փուլ 2-ի» շրջանակներում ԱԶԲ-ի կողմից տրամադրվող տեխնիկական աջակցության մեջ ներառված խորհրդատվական ծառայությունների շրջանակներում:

Կարգի հիմքում ընկած է որոշումների կայացման բազմաչափանիշային վերլուծության շրջանակի կիրառությունը, որը դրական արդյունք է արձանագրում միայն մարզային (տեղական) ճանապարհների պահպանման և զարգաց­ման առաջնահերթությունների որոշման ընթացքում: Կիրառելով բազմաչափանիշային վերլուծության շրջանակը միջպետական և հանրապետական նշանակության ճանապարհների պահպանման և զարգաց­ման առաջնահերթությունների որոշում կայացնելու նպատակով պարզվում է, որ առաջնահերթությունների որոշում կայացնելը կախված է միայն «Տարածաշրջանների համաչափ զարգացում» չափանիշից, քանի որ միջպետական և հանրապետական նշանակության ճանապարհների դեպքում մնացած երկու՝ «Ճանապարհային կապի բարելավում» չափանիշի «Շահառու բնակչության թիվը» և «Տնտեսական արդյունավետություն» չափանիշի «Ներքին շահութաբերության նորմա (EIRR)», ցուցիչները մշտապես ընդունում են վերին միջակայքը և միավորների սանդղակի առավելագույն միավորը:

Հաշվի առնելով վերոհիշյալը անհրաժեշտություն է առաջացել ՀՀ կառավարության 2015 թվականի դեկտեմբերի 25-ի N54 արձանագրային որոշման մեջ կատարել փոփոխություններ՝ հաստատել ԲՉՎ շրջանակի կիրառումը միայն մարզային (տեղական) ճանապարհների պահպանման և զարգաց­ման առաջնահերթությունների որոշման համար, իսկ միջպետական և հանրապետական նշանակության ճանապարհների պահպանման և զարգաց­ման առաջնահերթությունների որոշումը կայացնել ՀԲ-ի և ԱԶԲ-ի կողմից հավանության արժանացած HDM-4 տնտեսագիտական վերլուծությունների համակարգչային ծրագրի արդյունքներից ելնելով՝ ՀՀ տարնսպորտի և կապի նախարարի 2011 թվակնի մայիսի 5-ի N239-Ա հրամանով հաստատված մեթոդաբանությանը համապատասխան: